GiliGold/VAD_KnessetCorpus huggingface dataset:
נעמי בלומנטל: אני רוצה להודות בהזדמנות הזאת לשרת הקליטה.
נעמי בלומנטל: אני לא בטוחה שתהיי שוב אצלנו.
נעמי בלומנטל: יש לנו מחר ישיבה.
יולי תמיר: אני לא אהיה.
נעמי בלומנטל: אני רוצה להודות לך על שירותך למען העולים, אני חושבת שעשית בהחלט את העבודה כראוי, ואני מאחלת לך המשך הצלחה בדרכך.
נעמי בלומנטל: זה נראה לי מעבר לא קל, לעבור מתפקיד כל כך ביצועי ובכיר.
נעמי בלומנטל: תודה רבה וכל טוב.
יורי שטרן: יש עוד דברים שאנחנו רוצים לתקן בחוק ואני אעלה אותם בהמשך הדיון, אבל קודם כל התיקון הבסיסי הוא בקטע הזה.
יורי שטרן: יושב כאן מר אברהם כהן ששנים רבות מוביל את ארגון נכי מלחמת העולם השנייה והפרטיזנים והוא יכול לתת נתונים מדויקים ולומר כמה כל אדם כזה מקבל ולמה מצבו הכספי קשה ומה שעשינו בחוק, כאשר נתנו לחלק מותיקי המלחמה זכויות והטבות, ולנכים דווקא לא נתנו, למה אנחנו בזה מפלים את הציבור הגדול הזה.
יורי שטרן: שרת הקליטה אמרה בזמנו שמה שלא נכנס כחוק, היא תשתדל לפעול כי ברוב הטבות מספיקות החלטות אדמיניסטרטיביות של המשרדים הרלוונטיים, אבל עברה שנה וכלום לא קרה.
יורי שטרן: הדבר השני שאנחנו רוצים בהזדמנות זו לתקן גם בהגדרת הוותיק הנזקק התגבש בעצם כהצעה משותפת שלנו כשישבנו עם מר אברהם כהן ועם הצוות של משרד הביטחון ודנו בכמה סוגיות בעייתיות של אנשים שלמשל לא היו חיילים אלא הם היו כביכול עובדים שכירים של הצבא הרוסי.
יורי שטרן: למשל, נשים או רופאים שהתגייסו לצבא באופן התנדבותי אבל במסלול אחר כאשר חלק גדול מהם שירת שירות צבאי לכל דבר והיה בחזית.
יורי שטרן: התברר שיש מקרים שבעיני משרד הביטחון אין הבדל בין האיש הזה לבין חייל.
יורי שטרן: היו בחורים צעירים, נערים בגיל 17-16 שברחו ממחנות או ברחו מהערים והצטרפו לפרטיזנים או הצטרפו לפעמים לצבא הלוחם וקיבלו מדים ונלחמו בחזית, אבל בגלל שגילם היה פחות מגיל הגיוס, פורמלית הם לא היו חיילים.
יורי שטרן: המקרים האלה הם לא כל כך רבים אבל הם מקרים בעייתיים.
יורי שטרן: התברר שנוסח החוק, כפי שניסחנו אותו, לא מאפשר לוועדת הציון של משרד הביטחון לתת את מעמד הוותיק על-בסיס פרטני למי שאינו עונה להגדרה ברורה וחד-משמעית של אדם שהיה בצבאות אומות הברית נגד הנאצים.
יורי שטרן: לכן גם את התיקון הזה אנחנו רוצים להכניס לחקיקה.
אברהם כהן: לגבי כמה כסף זה יעלה למדינה, יש לי הרושם שאגף התקציבים באוצר לא אומר את כל האמת שצריך לומר.
אברהם כהן: אני מצטער מאוד, אנחנו בטיפול של משרד האוצר, אבל משום מה הם החליטו שנכה נזקק מקבל יותר מאשר פנסיונר נזקק.
אברהם כהן: מסתבר שפנסיונר נזקק שמקבל השלמת הכנסה, מקבל הרבה יותר הטבות.
אברהם כהן: אנחנו מייעצים לאנשים שיוותרו על הנכות המלחמתית, שיקבלו את הנכות לפי התגמול לנכה ושילכו לביטוח לאומי לבקש פנסיה מהשלמת הכנסה, אבל השאלה היכן הכבוד.
אברהם כהן: למה נכה מלחמה שלחם ונפצע חייב לוותר על הכבוד שלו ולומר שהוא לא נכה מלחמה אלא הוא פנסיונר רגיל?
אברהם כהן: מקובל בעולם שחיילים שנפצעו בקרבות ונשארו נכים מועדפים על-פני פנסיונרים רגילים ולא מופלים.
אברהם כהן: אני לא יודע משום מה קיימת ההתעקשות.
אברהם כהן: אני רואה כאן רשימה שהכין נציג האוצר עם כל מיני הטבות שמקבלים נזקקים, בוודאי זה טוב ולכן המעמסה תהיה יותר קטנה כי הם כבר מקבלים את זה, אבל למה להוציא אותם מהחוק?
אברהם כהן: בסוכנות מי שמקבל הבטחת הכנסה משחררים אותו מהלוואות הסוכנות, אבל לא כך פועלים במקרה של נכי המלחמה.
אברהם כהן: מה האפליה בין נזקק לנזקק?
אברהם כהן: הלא המונח נזקק בחוק הווטרנים נלקח מחוק נכי מלחמה בנאצים, שם קבעו שמי שאין לו הכנסה, יהיה נזקק.
אברהם כהן: העתיקו את זה אבל את הזכויות לא נתנו.
אברהם כהן: במה עדיף פנסיונר מקבל השלמת הכנסה על נכה מלחמה שהוא גם נזקק?
אברהם כהן: הבעיה היחידה שנותנת כאן את הטון זה הביטוח הרפואי כי פנסיה מקבלים למרות שאין הבדל גדול.
אברהם כהן: מי שחושב שנכה מלחמה מקבל פנסיה הרבה יותר גבוהה מזה שמקבל ביטוח לאומי במסגרת השלמת הכנסה, טועה ולא עשה שיעורי בית.
אברהם כהן: בנוסף לכל ההטבות, שכר-דירה.
אברהם כהן: מי שמקבל הטבה סוציאלית, ביטוח לאומי משלם שכר-דירה לפי מאה שקלים ונזקק שלא מקבל משלם 800.
אברהם כהן: למה?
אברהם כהן: יש לי מכתב ממר שטסמן שאומר שהוא מצטער מאוד, הוא לא יכול לעשות שום דבר כי זה החוק לגבי השלמת הכנסה.
אברהם כהן: קיבלנו בשעתו מכתב מהגברת יולי תמיר ומכתב מוילמה מאור ומיד התרענו על כך.
אברהם כהן: אמרו לנו שאנחנו צודקים וכי צריך להגיש הצעה לתיקון החוק.
אברהם כהן: ההצעה לתיקון החוק היא לסלק עוול ואפליה שמשום מה נעשתה כלפי נכי מלחמה.
אברהם כהן: מדובר בכמה אלפי איש שממילא זכאים היו לקבל השלמת הכנסה, אבל היות שהם נכי מלחמה, משרד האוצר – בהסכם עם הביטוח הלאומי – העביר את הפנסיה לשם, כך שהוא לא מקבל משם אלא רק מכאן.
אברהם כהן: אותו אדם לא יכול לקבל משני מקומות ולמה אותו פנסיונר ואותו נכה מלחמה שגרים יחס בהוסטל לא מקבלים את אותן זכויות?
אברהם כהן: נכה מלחמה הוא גם וטרן.
אברהם כהן: הוא בראש וראשונה וטרן.
אברהם כהן: בגלל זה שלחם ונפצע והפך נכה לכל חייו, אומרים לו לך הביתה, לא מגיע לך.
אברהם כהן: אנחנו מטפלים בנושא כבר מראשיתו ואני מצטער לומר שהחוק שהוכן משום מה הוכן בחופזה.
אברהם כהן: חבר הכנסת יורי שטרן הזמין אותנו לכנסת ואנחנו באנו להתריע על נקודה זו לפני אישור החוק, אבל לא נתנו לנו להיכנס.
אברהם כהן: קיבלתי מכתב מגברת יולי תמיר שאומרת שאם יש בעיה, נוכל לתקן את זה.
אברהם כהן: פניתי לוועדה הנכבדה הזאת וקיבלנו מכתב תשובה שאומר שמטפלים בבקשתנו.
אברהם כהן: כאן אין יותר בעיה של מעמד אלא בעיה של זכויות וכספים כיוון שנכה מלחמה לא יכול להיות מופלה בהשוואה לאותו וטרן שהוא לא נכה מלחמה.
יורי שטרן: אם את משווה את עלות המערכת נכון להיום, כשאתם עדיין נאלצים מתוקף החוק המיוחד הזה לשלם רק לוותיקי מלחמת העולם השנייה נזקקים וזה עובר אל הסעיף הרחב שהאוצר יתקצב אותו, העלות החדשה שלכם – אולי, וגם זה בסך הכל יתגלגל לפתחי האוצר – תהיה רק בקטע של הנכים.
יורי שטרן: מר אברהם כהן ציין שלפי מעמדם כנכים חלק גדול מהטיפולים, כולל התרופות, שקשור לנכותם, זה מתוקצב וזה ניתן חינם.
יורי שטרן: לכן העלות הנוספת הזאת היא קטנה יותר כי היא תכלול רק את התרופות שלא במסגרת הטיפול בנכותם המוכרת לפי חוק אחר.
מיכל עבאדי-בויאנג'ו: אם מדובר בסכומים קטנים, אני מציעה שאתם בהצעת החוק תכניסו את השיפוי הזה כי מדובר בשני מיליון שקלים במערכת התרופות.
מיכל עבאדי-בויאנג'ו: אם אנחנו מדברים על כ5,000- איש נוספים, זה בערך כמיליון וחצי שקלים.
יורי שטרן: בנוסף לכך הם מקבלים עדיפות של שנה אחת קידום בתור לדירות הציבוריות כשכאן אין ביטוי כספי כי מדובר בהחלפה בתוך התור.
יורי שטרן: יש את המענק החד-פעמי השנתי שהם מקבלים.
יורי שטרן: הם מקבלים פטור מלא מאגרת רשות השידור.
רוני ארד: לפי הלשכה לשיקום נכים, נכה מלחמה שהנכות שלו היא בין 10 ל18- אחוזים, מקבל 3,200 שקלים גמלה.
רוני ארד: נזקק מקבל בביטוח לאומי - עם השלמת הכנסה - 1,860 שקלים.
רוני ארד: אני מדבר על אדם בודד.
רוני ארד: גם בלשכה לשיקום נכים יש גמלה יותר גדולה אם מדובר בזוג.
רוני ארד: בנוסף, לחוק הווטרנים נתנו הטבות מסוימות כגון עשרה אחוז הנחה בשכר-דירה למי שכבר מקבל שכר-דירה.
רוני ארד: יש את הנושא של בריאות ויש נושאים אחרים.
רוני ארד: מצד שני בחוק נכי המלחמה בנאצים יש דברים אחרים.
רוני ארד: יכולים לומר שזה לא נושק, אבל כשאתה בודק את זה שווי כסף, עדיין יש העדפה ברורה לנכי המלחמה בנאצים.
רוני ארד: כולנו יודעים שברגע ששוברים כאן מוסכמה וברגע ששברנו את המוסכמה שהיום ההנחות על תרופות הן חמישים אחוז, עכשיו מדובר בנכי המלחמה בנאצים, אבל מהר מאוד זה עובר הלאה.
רוני ארד: מי שמכיר את חוק נכי רדיפות הנאצים, החוק הוא זהה לחלוטין.
רוני ארד: כך שזה לא רק ה4,000- או ה5,000- של נכי המלחמה בנאצים אלא מחר זה גם יחול על נכי הרדיפות בנאצים ומחרתיים יהיו עוד קבוצות.
רוני ארד: לכן התנגדנו גם בחוק העיקרי שזה יהיה בנושא התרופות כי כולנו יודעים שברגע שמכניסים רגל בדלת, כולם יקבלו את זה.
רוני ארד: בוועדה הזאת אומרים שאין יותר חשוב מהווטרנים ומנכי המלחמה, ובוועדה ליד אומרים למה אימהות חד-הוריות כן ואימהות חד-הוריות לא ובסופו של דבר זה יהיה לכולם.
רוני ארד: לכן אין כאן שום משמעות אם העלות היא של מיליון שקלים כי בעוד שנתיים זה יהיה הרבה יותר.
רוני ארד: נכון, לא מדובר כאן באנשים רבים אבל עד היום לא קיבלו הרפרנטים של הבריאות תשובה שתאמר לנו כמה תעלה הירידה.
רוני ארד: אין פה עניין של עלות, הרי לא מדובר כאן באנשים רבים, אבל יש כאן עניין של השלכות רוחב והדוגמה הכי טובה לזה, ואמרנו את זה כבר בוועדה ושמעתם את זה כאן, כששאלנו למה לנכי מלחמה כן ולאימא חד-הורית לא?
רוני ארד: מגיע להם יותר?
רוני ארד: אני לא בטוח.
רוני ארד: אני חושב שלאור כל ההטבות שנכי המלחמה מקבלים, שהן אחרות, הרי הווטרנים לא מקבלים הטבות שמקבלים נכי המלחמה כי בסופו של דבר הכל שווי כסף.
רוני ארד: אם רוצים כאן למנות את ההטבות הניתנות, אלה הרבה מאוד הטבות ואלה הטבות ששוות הרבה מאוד כסף.
רוני ארד: לכן אני לא חושב שצריך להכניס את נכי המלחמה לחוק הזה.
יורי שטרן: החוק לא סתם נקרא חוק מעמד ותיקי מלחמת העולם השנייה.
יורי שטרן: הוא לא חוק זכויות ותיקי מלחמת העולם השנייה, הוא לא חוק הטבות ותיקי מלחמת העולם השנייה אלא הוא חוק מעמד מלחמת העולם השנייה.
יורי שטרן: כאשר קראנו לזה חוק המעמד, הכוונה הייתה שאנחנו מדברים כאן על קבוצות אנשים – וזה מתייחס גם לאסירי ציון – שאנחנו כמדינה וכחברה מתביישים לראות אותם מתחת לקו העוני כי מדינת ישראל חייבת להם את קיומה ואנחנו כעם יהודי חייבים להם את קיומנו.
יורי שטרן: לכן אנחנו אומרים, כמו במקרה של חסידי אומות עולם, שאנחנו לא יכולים להרשות לעצמנו את השלכתם לעת זיקנה למרות שיש עוד ציבורים גדולים מאוד שגם להם אנחנו רוצים לעזור אבל כאן החובה המוסרית היא ברמה אחרת והחוב המוסרי הוא אחר.
יורי שטרן: אנחנו היום מנסים להרחיב קצת את המסגרת של חוק ותיקי מלחמת העולם השנייה ואנחנו מכניסים לתוכו גם את הנכים.
יורי שטרן: זה שהם עולים חדשים, זה מתבטא בעוני שלהם כי יש נכי מלחמת העולם השנייה שהגיעו בשנות ה50- וה60- ומעמדם הכלכלי הוא אחר והם לא יהיו זקוקים כאן כי מדובר רק על אלה שחיים מאותם דמי נכות ולא מדובר על נכה מלחמת העולם השנייה שיש לו פרנסה נוספת.
יורי שטרן: אנחנו מדברים על מעמדנו כחברה מול האנשים שהצילו אותנו כיהודים ואת המדינה.
יורי שטרן: לכן אנחנו מדברים על השוואה מסוימת.
יורי שטרן: נכון שלפי ההטבות שיש לנכי המלחמה חלק מהסעיפים של החוק הם לא רלוונטיים כי הם מקבלים את ההטבות האלה אבל חלק נוסף יקל על חייהם.
יורי שטרן: זה שיש להם הפרש של אלף ומשהו שקלים לעומת מקבלי הבטחת הכנסה, ההפרש הזה כולו שווה לאפס ברגע שאתה מעמיד מול זה את ההטבות שיש היום למקבל הבטחת הכנסה באמצעות ההנחות השונות שהוא מקבל.
יורי שטרן: אני מבין שיש את הנושא הזה של דמי הבראה כנגד מענק חד-פעמי.
רוני ארד: אני חייב לציין שעמדת הממשלה עדיין היא להתנגד להצעת החוק הזאת.
רוני ארד: שרת הקליטה, גם ביום אישור החוק, פעלה כנגד החלטות ועדת שרים.
רוני ארד: עמדת הממשלה הייתה להתנגד לחלק מהדברים שאפילו נכנסו לחוק.
רוני ארד: העמדה שהביעה שרת הקליטה, זו עמדתה הפרטית אבל לא עמדתה של ועדת שרים.
רוני ארד: ועדת שרים לענייני חקיקה התנגדה גם להצעת החוק הזאת.
יורי שטרן: אני מבקש מהיועצת המשפטית של הוועדה, בעת בהכנת החוק, לבדוק את כל הסעיפים החופפים בשני החוקים ובנוסח החוק לציין זאת.
יורי שטרן: שנית, לציין את חובת השיפוי מבחינת העלויות הנוספות של מערכת הבריאות ושל משרד הבריאות.
יורי שטרן: אני מבקש לאשר תיקון נוסף שלא מופיע כאן.
יורי שטרן: הנוסח כאן מסובך ולמרות שביקשתי ממשרד הביטחון הצעה, לא קיבלתי.
יורי שטרן: ביקשתי שתיתנו לי נוסח מומלץ שמאפשר לוועדה של משרד הביטחון לדון גם במקרים בודדים פרטיים של אנשים שפורמלית לא היו מגויסים לצבא.
מרינה סולודקין: אני תומכת בהצעת החוק כאן ואני מציעה להעביר אותה לקריאה ראשונה במליאה.
דב רמתי: אני מבקש לתת את רשות הדיבור לשאול דלאל שהוא ממונה על ביצוע החוק במשרד שיציג את מלוא הדיווח המפורט שהכנו.
שאול דלאל: אני אתן סקירה על מספר נקודות שחלקן מהוות התקדמות וחלקן עדיין ללא פתרון.
שאול דלאל: כרגע אנחנו עובדים יחד עם הביטוח הלאומי על בניית תוכנה שתצליב נתונים לנזקקים.
שאול דלאל: גילינו שיש נזקקים שהם מתחת לגיל 65 והם לא נכללים בהגדרה של אזרח ותיק.
שאול דלאל: כיום אנחנו עובדים יחד עם אגף מקביל בביטוח לאומי כדי להגדיר אותם ולהכליל אותם כדי שהם יקבלו הטבות.
שאול דלאל: זו קבוצה נוספת שהייתה והיא קיימת בקובץ הגדול, אבל התוכנה של ביטוח לאומי או האגף מטפל בנזקקים הם בגיל זיקנה, נשים מגיל 60 ומעלה וגברים מגיל 65.
שאול דלאל: אנחנו מצאנו שיש וטרנים נזקקים שהם מתחת לגיל הזה והם עונים על הקריטריונים.
שאול דלאל: נציג האוצר לא צריך להיבהל כי לא מדובר בקבוצה גדולה.
שאול דלאל: בימים אלה אנחנו עובדים על תוכנה נוספת כדי להצליב נתונים על וטרנים שנפטרים או וטרניות שנפטרות ויש להם בני זוג או בנות זוג והם זכאים לשתי הטבות שהן אלף שקלים מענק פעם בשנה ופטור מאגרת רשות השידור.
שאול דלאל: שתי ההטבות ניתנות למשך שלוש שנים.
שאול דלאל: באמצעות משרד הקליטה קיבלנו מיולנדה שטראוס את 77 השמות של האלמנות ואני מוכרח לציין שאלף השקלים כבר שולמו על-ידי משרד הקליטה וזו אכן התקדמות.
שאול דלאל: נציג רשות השידור יקבל את הרשימה המעודכנת של 77 האלמנות שצריך לתת להן את ההטבה.
שאול דלאל: עם הזמן נוכל להריץ את הקובץ פעם בחודש, את כתיבת התוכנות והצלבת הנתונים באגף המחשוב בביטוח לאומי.
שאול דלאל: יזמתי פנייה ישירה לקופות-החולים, לממונים על נושא המחשוב, כדי להעביר להם את הקבצים באופן ישיר.
שאול דלאל: את הנקודה הזו העלתה סמנכ"לית לקופות-החולים במשרד הבריאות.
שאול דלאל: המטרה העיקרית בעניין היא לשלם מיידית את ההטבה למי שזקוק לה או למי שנזקק לה ועם הזמן לתת לנו את הזמן המתאים בביטוח לאומי לעבוד על התוכנות מבלי שאנשים ימתינו.
שאול דלאל: מתוך 10,000 הנזקקים, רק 3,000 מקבלים את ההטבה במשרד הבריאות, קרי קופות-החולים.
שאול דלאל: היות שיש בעיה טכנית בכתיבת והצלבת הנתונים במחשוב הביטוח הלאומי – ויפה מרוז תוכל להרחיב על זה כך שתבינו את זה לעומק – יזמתי פנייה לקצר את משך הזמן כדי שיקבלו במיידית את ההטבה בקופות-החולים עוד 7,000 נזקקים.
שאול דלאל: השתהיתי עד עכשיו, מ31- בדצמבר, מאחר שעדיין לא היה לי אישור מהיועץ המשפטי שלנו כי גם להפריד בין ה7,000- ולראות לאיזה קופת-חולים משתייך אותו אדם, יש בעיה.
שאול דלאל: לכן מה שאני עומד לעשות זה לתת את כל הקובץ לכל קופות-החולים.
שאול דלאל: אתה שואל למה אני לא מעביר את הרשימות למשרד הבריאות כדי שהוא יעביר אותן וכאן אני אומר שיותר נכון שאני אעביר אותן ישירות לקופות-החולים כי כך נחסוך את התחנה.
שאול דלאל: כפי שאמרתי, ההטבה של אלף שקלים לאלמנות.
שאול דלאל: רשות השידור תקבל ממני את הרשימה של ה77- אלמנות.
שאול דלאל: במקביל נבנות תוכנות מחשב והן יצליבו גם את שמות הנפטרים מול האלמנות ונמשיך לשלם את ההטבות.
שאול דלאל: אני אתן נתונים מספריים.
שאול דלאל: קובץ הזכאים לאות, אם הם נכים או נזקקים או זכאים, הוא 32 אלף, כאשר נכון לקובץ שלפני האחרון – האחרון עדיין לא פוענח והוא יפוענח בימים הקרובים – הוא 10,003 נזקקים שרובם המוחץ, פרט לחריגים, מקבלים את ההטבות.
שאול דלאל: אני חוזר ואומר ש10,003- מקבלים את ההטבות, פרט ל7,000- שלא מקבלים את ההטבה ממשרד הבריאות.
שאול דלאל: להערכתי עד סוף השבוע אני אקבל את האישורים של קופות-החולים שיחתמו על כתב התחייבות למניעת דליפת חומר מטעמי צנעת הפרט ואז הם יקבלו את הדיסקט.
שאול דלאל: הפנייה שלי הייתה בתחילת שבוע שעבר, כל קופת-חולים מקיימת את הדיון שלה עם היועצים המשפטיים שלה כדי למלא את הטפסים שהיא נדרשה למלא בקשר להעברת מאגרי מידע על אזרחים, מטבע הדברים נושא צנעת הפרט הוא נושא רגיש ולכן זה לוקח מספר ימים יותר.
שאול דלאל: בתחילת חודש אפריל נפיץ את 10,000 הראשונים ומדי חודש נפיץ 10,000 נוספים, כך שאני מניח שתוך שלושה חודשים כל הזכאים לאות הלוחם בנאצים יקבלו את המדליה.
שאול דלאל: מעצם היותם אזרחים ותיקים או נזקקים, הם זוכים היום לחמישים אחוז הנחה וכאשר יועברו הקבצים הם יזכו בעוד 25 אחוז ויקבלו את ההשלמה הזאת.
יולנדה שטראוס: בהקשר לזה אני רוצה לציין שאף על פי שכל אחד מהמשרדים שחברים בצוות נושא באחריות על תחום שבאחריותו, העולים רואים במשרד הקליטה את הכתובת לפניות שלהם ופונים אלינו גם בנושאים של משרד הבריאות וגם בנושאים של הכרה מטעם משרד הביטחון ובוודאי בהקשר לתשלום המענק של משרד הקליטה.
יולנדה שטראוס: לצורך טיפול בפניות האלה, משרד הקליטה הקים מוקד ארצי שנמצא בבניין שלנו ברחוב אסתר המלכה 6.
יולנדה שטראוס: במוקד יש לנו עובדת - שעובדת מ8:00- עד 4:00 אחר-הצהרים במשך כל ימות השבוע - רק כדי לטפל בפניות האישיות של ותיקי מלחמת העולם השנייה.
יולנדה שטראוס: בחודש ינואר היה לנו משבר קטן בנושא של כוח-אדם אבל התגברנו על הבעיה ויש לנו עובדת חדשה.
יולנדה שטראוס: נכון להיום כל עולה שפונה, גם בכתב, גם באופן אישי, גם בטלפון, גם כדי שנברר באיזה מצב נמצא הטיפול בבקשה האישית שלו גם אצלנו וגם במשרדים האחרים, וגם אם הוא פונה כדי לקבל מידע, הוא מקבל את התשובה.
יולנדה שטראוס: כדי שתבינו את היבט העבודה אני רוצה לומר שמ21- בינואר – אז התחילה עובדת חדשה שעונה לטלפונים ולמכתבים - עד אתמול פנו 999 עולים.
יולנדה שטראוס: העולים יודעים שיש מישהו שדואג להם ועונה להם, ולכן כל יום פונים יותר.
יולנדה שטראוס: 25 אחוזים מהפניות הן בנושא תשלום המענק השנתי של משרד הקליטה, 23 אחוזים מהפניות הן בנושא התרופות, 21 אחוזים הם לבירור מה קורה עם משרד הביטחון כי עוד לא קיבלו את ההכרה.
יולנדה שטראוס: אנחנו מיד יוצרים קשר עם המשרדים כדי לטפל באופן אישי ולתת את התשובה לעולה.
יולנדה שטראוס: בקשר לתשלומי המענק.
יולנדה שטראוס: מאז חקיקת החוק ועד 1 במרץ, אז ביצענו את התשלום האחרון, משרד הקליטה ביצע תשלומים בהיקף של 4.
יולנדה שטראוס: 568,436 שקלים עבור 9,838 זכאים.
יולנדה שטראוס: נשארו לנו סוגיות קטנות לבירור בעיקר בהקשר לתשלום המענק.
יולנדה שטראוס: הבעיה של בעלות על חשבון בנק על-שם של הזכאי.
יולנדה שטראוס: מבחינה משפטית אנחנו פתרנו את הבעיה של זכאי שאינו מסוגל לנהל חשבון בנק על-שמו ולכן יש לו אפוטרופוס שעושה זאת ולאלה אנחנו משלמים.
יולנדה שטראוס: ישנן בעיקר אלמנות של זכאים שמחזיקות בחשבונות בנק בשותפות עם הילדים או עם מישהו אחר ועל הנושא הזה טרם קיבלנו את הפתרון.
יולנדה שטראוס: מחרתיים אנחנו מתכוונים לקיום דיון משותף של הצוות כדי למצוא פתרון גם עם הביטוח הלאומי וגם עם הלשכה המשפטית.
יולנדה שטראוס: אני מבקשת להתייחס לנושא של התרופות ולהוסיף לדברים שנאמרו כאן.
יולנדה שטראוס: לגבי הזכאים שלגבי החברים בקופת-חולים כללית – ואנחנו יודעים את זה גם מהעולים עצמם כי הם מספרים לנו וגם מהקשר עם קופת-חולים כללית - הבעיה נפתרת באופן אישי.
יולנדה שטראוס: זאת אומרת, מדיניות הקופה, כשעולה פונה למשרד במרפאה שלו והוא מוכיח עם התעודות שלו שהוא הוכר על-ידי משרד הביטחון כזכאי להנחה, באופן אוטומטי הפקידה מעדכנת את המחשב של הקופה ואותו אדם מתחיל ליהנות מההטבה.
יולנדה שטראוס: אנחנו לכן יכולים להניח יש מספר קטן של אנשים שטרם מקבל את ההטבה הזאת.
יולנדה שטראוס: הבעיה נשארה פתוחה עדיין לגבי קופות-החולים האחרות.
יולנדה שטראוס: בנוסף לשתי הקבוצות הזכאיות האלה, נוספה עכשיו הקבוצה השלישית של ותיקי מלחמת העולם השנייה שצריך לתת להם עדיפות בשנה, כשבסופו של דבר זה בא על-חשבון הזכאים האחרים.
יולנדה שטראוס: התוכנה היא תוכנה מורכבת והיא תהיה מוכנה בחודש אפריל.
יולנדה שטראוס: יש לי הבטחה של אגף הדיור ואגף המחשוב של משרד הקליטה ואני מקווה שבישיבת הוועדה הבאה נוכל לדווח על כך.
יולנדה שטראוס: כשאנחנו מקבלים הוסטל או מקבץ ויכולים לאכלס 300-200 אנשים בבת-אחת זה נפלא ואת זה אנחנו מקווים שנקבל במהלך השנה, אבל בנוסף לזה יש אכלוס כל הזמן של יחידות, של ארבע-חמש-שש.
יולנדה שטראוס: אני יושבת-ראש ועדת הדיור של המחוז שלי, 22 ערים, ואנחנו מתכנסים אחת לחודש ובכל ישיבה יש לנו 12-10 דירות.
יולנדה שטראוס: רק במחוז תל-אביב יש 10,000 אנשים שממתינים לדירות, כך שמספר קטן כל כך של דירות עדיין לא מביאות את הפתרון אלא לראשונים בתור שיקבלו את העדיפות החל מאפריל.
יולנדה שטראוס: אני מתייחסת שוב לבעיה הממוחשבת כי אנחנו מדברים על 10,000 זכאים שהם ותיקי מלחמת העולם השנייה.
יולנדה שטראוס: אם זה לא ממוחשב, אין דרך לפתור את הבעיה.
מיכל עבאדי-בויאנג'ו: בסך הכל יש להדגיש שקופות-החולים לא משופעות בתקציבים וגם אם נראה ששני מיליון שקלים או חמישה מיליון שקלים זהו כסף קטן, זה לא כך כי קופות-החולים נמצאות בגירעונות והוסיפו עליהן כאן בלי לשפות אותן בגין כך.
מיכל עבאדי-בויאנג'ו: יש מכתב שלי מתחילת יולי למשרד האוצר בעניין הזה, אבל עד היום טרם קיבלנו תשובות.
מיכל עבאדי-בויאנג'ו: היו קופות שלא רצו לתת את הפטורים כי הן לא קיבלו שיפוי, אבל את זה פתרנו.
מיכל עבאדי-בויאנג'ו: אנחנו הבענו כולנו עמדה חד-משמעית שצריך לתת את הפטור וכי יטופל נושא השיפוי עם האוצר, אבל פרק זמן ארוך עבר מאז.
מיכל עבאדי-בויאנג'ו: כפי ששאול דלאל הסביר, יש בעיה טכנית בהעברת הרשימות.
מיכל עבאדי-בויאנג'ו: אני מקבלת פניות רבות ואומרים לי אתם משרד הבריאות, אתם אלה שצריכים לטפל בזה.
מיכל עבאדי-בויאנג'ו: צריך להבין שטכנית ניהול רשימות החברים בקופות-החולים לא נעשה על-ידי משרד הבריאות אלא על-ידי המוסד לביטוח לאומי.
מיכל עבאדי-בויאנג'ו: קופות-החולים מקבלים מהמוסד פעם ברבעון רשימות החברים בקופות כשיש גם מעברים ולפי זה הן מקבלות את תקציב המדינה.
מיכל עבאדי-בויאנג'ו: יש אנשים שזכאים לכל מיני פטורים לפי החוק כמו מקבלי הבטחת הכנסה, קצבת מזונות וכולי, והסימון של הזכאים בעצם נעשה במחשבי המוסד לביטוח לאומי והקופות מקבלות את זה מסומן ואז הן יודעות למי לתת.
מיכל עבאדי-בויאנג'ו: אתם מבינים כמובן משאול דלאל שהיות שהגוף שמנהל כאן את הרישום הוא משרד הביטחון שאין לו קשר ישיר למחשבי הקופות ולכן נוצרה פה הבעיה, אבל צריך להבין שלמשרד הבריאות אין שום נגיעה לניהול הזה וגם לא מבחינה חוקית.
מיכל עבאדי-בויאנג'ו: היחידה שיש לה כניסה לצורך שאילתות זו נציבת קבילות הציבור וגם זה רק לצורך שאילתות מסוימות.
מיכל עבאדי-בויאנג'ו: לכן מדובר פה בשני משרדים, משרד הביטחון והמוסד לביטוח לאומי, שהם אלה שצריכים לעשות את ההצלבה.
נועה פרסטר: כשראינו שהפניות רבות עשינו אצלנו איזושהי תוכנה – וזה לא קיים בכל מרפאה – כך שכאשר פונה אליי אדם ומוסר לנו את התעודה, והוא רשום אצלנו כאזרח ותיק מהקבצים של הביטוח הלאומי, אצלנו במחשב נתנו להם את הפטור.
נועה פרסטר: האנשים האלה מדברים רוסית, לוקח זמן עד שהם מוצאים את אותו נציג אצלנו בקופה שמדבר רוסית ועד שהם יודעים לשלוח בפקס.
נועה פרסטר: פניתי כבר פעמים רבות לביטוח לאומי כדי שיעבירו אלינו את הקבצים בצורה מסודרת.
יפה מרוז: אני מודה על האמת, לא ישבנו אולי בצורה מסודרת כדי לנתח את החוק בצורה נכונה כמו שצריך לעשות את זה והבעיות התגלו במשך הזמן.
יפה מרוז: עד אמצע דצמבר אף אחד במשרד הבריאות לא בא ואמר לנו – ואני לא עובדת בנושא ביטוח בריאות במוסד לביטוח לאומי אלא אני מנהלת אגף זיקנה ושאירים – שהם לא יכולים להעביר את המידע לקופות-החולים.
יפה מרוז: באמצע דצמבר בישיבה בין-משרדית שהתקיימה אצל מנכ"ל משרד הקליטה, אז התבררו העובדות והתברר שמשרד הבריאות לא יכול לבצע את זה ולכן אמרנו שניקח את זה על עצמנו, אנחנו מעבירים לקופות את המידע ונעשה זאת.
יפה מרוז: אני מדברת על העברת מידע שהאיש הוא וטרן כי החוק הופעל די מהר.
יפה מרוז: שאול קיבל מהמוסד לביטוח לאומי אני חושבת בצורה מאוד מהירה.
יפה מרוז: אנחנו פינינו עובדים ונתנו לזה את העדיפות העליונה כדי לטפל בנושא של הווטרנים ודי מהר שאול קיבל את המידע מביטוח לאומי על וטרן נזקק.
יפה מרוז: גם משרד הקליטה קיבל וגם משרד הבריאות.
יפה מרוז: היו בעיות משפטיות שהיינו צריכים לפתור, אבל רק אתמול קיבלנו את המכתב של היועצת המשפטית שלכם.
יפה מרוז: ברגע שהתברר לנו הקושי, אמרנו שאנחנו נעשה זאת באמצעות קובץ ביטוח בריאות שמועבר לקופות השונות.
יפה מרוז: משאבי מחשב ומשאבים של כוח אדם במחשב, לצערי זה מוצר יחסית נדיר במדינה הזו ואני לא יכולה להפעיל את התיקון הזה באמצעות אותו חוק עד אחרי פסח.
יורי שטרן: אני מבקש מכם לקבוע את זה ללא קשר עם המחשבים כי מה שהיום נראה כפתח יתגלגל עד לראש-השנה.
יורי שטרן: אני רואה שבמדינת ישראל מחשב הוא הגורם הבסיסי לתפקוד משרדי הממשלה.
יורי שטרן: כל פעם מחשב הוא זה שתוקע את החוקים ותוקע את ההנחות המגיעות.
יורי שטרן: אין שום טעם במחשוב הזה.
יורי שטרן: בסך הכל כשאותו אדם מגיע עם התעודה, נותנים לו מחצית מחיר.
יורי שטרן: אם הוא רשום בקבצים הקיימים שלכם מקבל חמישים אחוז הנחה, בא עם התעודה, הוא מקבל מחצית מהמחיר שהיה משלם לפני כן.
יואב כהן: חבר הכנסת שטרן, אין אחד שלא מקבל את ההנחה ואין טעם שתכעס וזה יהיה נושא להתנצחות בינינו.
יואב כהן: מה שהתכוונו לומר נועה ומיכל הוא שההנחה לא צריכה להינתן רק על-סמך התעודה כי אם הוא לא הגיע עם התעודה מתחילות להתעורר בעיות.
יואב כהן: לכן אנחנו מבקשים דבר אלמנטרי, שזה יהיה במחשב ואז זה אוטומטי ולא עושים לאותו אדם טובות.
יואב כהן: על זה אתה צריך להילחם.
יואב כהן: אנחנו לא רוצים לעשות טובה לאף אחד אלא אנחנו רוצים לתת את ההנחה מראש בצורה מכובדת ורצינית.
יואב כהן: לא המחשב כאן הבעיה.
יואב כהן: תן לי את הקובץ, תראה שתוך חמש דקות הוא אצלי בקבצים, אבל אומרים לנו שנקבל את הקובץ אם נחתום על עשרה טפסים.
נועה פרסטר: בנוסף לכך פונים אלינו כי גם האלמנות רוצות את ההנחות בתרופות וכאן אני מבקשת להסביר להן שהבעיה היא לא בקופה וכי זאת לא התעללות של הקופה אלא שלאלמנות לא מגיעה הנחה בתרופות.
נועה פרסטר: אני יכולה לומר שאצלנו בקופה הם מקבלים מענה מיידי.
יהודה עליאש: אצלנו בקופה אין אחד שהתלונן שהוא לא קיבל את ההנחה ואני לא מסכים להיות שק החבטות של כולם כאן.
יהודה עליאש: לאף אחד אין שום זכות מוסרית לחבוט בנו.
יהודה עליאש: דרך אגב, אנחנו היחידים שגם לא קיבלנו כסף כשיפוי.
יהודה עליאש: משרד הקליטה מוציא שקל אחד בלי שיש לו סעיף תקציבי?
יהודה עליאש: שיאמר לי משרד הקליטה אם את האלף שקלים מענק הוא מוציא בלי סעיף תקציבי.
יהודה עליאש: למה היא נותנת לי הוראה להוציא בלי סעיף תקציבי?
יורי שטרן: נועה, זה יש לך מוקד, זה טוב, אבל האם כל הסניפים שלכם קיבלו הסבר פשוט איך הם נותנים הנחה כל עוד השם לא מופיע ברשימות?
מיכל עבאדי-בויאנג'ו: אגב, יש היום חקיקה ואני רוצה לומר שאם הקופות תגשנה נגדנו בג"ץ לתקצוב, אני לא בטוחה שלא ייענו להם ואני לא בטוחה שמשרד האוצר לא יצטרך לתת את הכסף.
מיכל עבאדי-בויאנג'ו: העובדה שיושבת כאן מערכת וסופגת עוד ועוד עלויות, אבל על-חשבון מי זה?
מיכל עבאדי-בויאנג'ו: מיליוני אנשים, כל עם ישראל מבוטח היום בקופות-החולים.
מיכל עבאדי-בויאנג'ו: אם נותנים לווטרנים בלי מקור תקציבי, אנשים אחרים לא מקבלים שירותים.
שאול דלאל: אני רוצה להגיב על דבריו של נציג קופת-חולים מאוחדת.
שאול דלאל: אין פה שום ניסיון ללמד מישהו זה או אחר איך לעבוד.
שאול דלאל: אין לי ספק שבמערכות המקצועיות בקופות-החולים יודעים לעבוד.
שאול דלאל: הניסיון של משרדי הממשלה הוא לא ללמד אתכם לעבוד אלא לבקש מכם לעזור.
שאול דלאל: הפנייה שלי אליכם ולכל קופות-החולים הייתה במכתב בן דף אחד כשהשתדלתי להיות קצר ובו ביקשתי להעביר אליכם קובץ.
שאול דלאל: המכתב הזה היה מלווה בשלושה דפים שהם בקשה אליהם שתסבירו בדפים האלה בצורה מקצועית איך אתם רוצים לקבל את הנתונים.
שאול דלאל: על הדף הזה היה צריך לחתום היועץ המשפטי של הקופה.
שאול דלאל: זה החוק ולא נשנה אותו.
שאול דלאל: אם אתם כל כך מסודרים, תעבירו עוד היום את האישור של היועץ המשפטי שלכם כדי שמחר בבוקר תקבלו את הקובץ ואז, כמו שאתה אומר, בחמש דקות, בהינף יד אתה מריץ את הקובץ על המחשב.
יורי שטרן: קופות-החולים חייבות להחזיר את הכסף עבור התרופות שכבר נרכשו מאז אותו תאריך בו אדם נחשב זכאי, גם כאשר האיחור לא בגללכם אלא בגלל המידע שלא הגיע.
יורי שטרן: לא כל הקופות עומדות בהתחייבות הזאת.
יורי שטרן: קופת-חולים לאומית, לפי הדיווחים שיש לנו, מחזירה אבל קופת-חולים כללית מחזירה מה10- בינואר בלבד.
יורי שטרן: אנשים מתלוננים ונותנים לנו דוגמאות ספציפיות בקשר להכרת המעמד שלהם לא מיום הגשת הבקשה אלא מאיזשהו תאריך יותר מאוחר.